open-index/open-wikipedia-markdown huggingface dataset:
Paberžės atlaidai

**Paberžės atlaidai** (2009 m. gegužės 23 d.– birželio 7 d.) – didžiausia Paberžės miesto metų šventė, Jubiliejinių Evangelijos žinios Lietuvoje metų, Paberžės Švč. Mergelės Marijos Apsilankymo bažnyčios 150-ųjų, Pirmosios gegužinės Paberžėje 110-ųjų metinių paminėjimas pamaldomis ir kultūriniais renginiais.

## Šventė
Iškilmės Paberžėje prasidėjo šv. Mišiomis. Kartu buvo švenčiami ir Švč. Mergelės Marijos apsilankymo Paberžės bažnyčios titulo iškilmės. Atlaidai sutapo su Sekminėmis.

Ąžuolų kalnelyje buvo atidengtas ir pašventintas Tūkstantmečio paminklas. Žmonės rinkosi į Šilingų dvaro kiemą, prie dabartinio 1863 m. sukilimo muziejaus, kur švietėjas, kraštotyrininkas Rytas Tamašauskas iš Akademijos skaitė istorijos paskaitą apie pirmąją Paberžėje vykusią gegužinę ir jos metu surengtą vaidinimą. Manoma, kad jis buvo surengtas netgi pusmečiu anksčiau už garsiąją „Ameriką pirtyje“ (1899 m.).

Muziejuje buvo atidaryta panevėžiečio Česlovo Gnižinsko paroda. Dalyvavo Sirutiškio vaikų kapela, Miegėnų ansamblis „Vinkšna“, krekenaviškiai po atviru dangumi rodė spektaklį.

Dar XVIII a. antroje pusėje Paberžės dvaro savininkas Stanislovas Šilingas čia buvo pastatęs nedidelę medinę bažnyčią, bet ji netrukus sudegė. Vėliau jis nupirko medinę koplyčią, kuri išardyta buvo pervežta į Paberžę ir pastatyta sudegusios bažnyčios vietoje. Iš senosios koplyčios dabartinėje bažnyčioje išliko tik apsidėje esančios sienos. Vėliau koplyčia buvo išplėsta. 1858-1859 m. bažnyčia perstatyta tuo metu kunigavusio Antano Mackevičiaus rūpesčiu. Rąstai buvo atvežti iš Raseinių rajone nugriautos bažnyčios. Buvo suręstas naujas bažnyčios korpusas. Tokia bažnyčia išliko iki šiol.

Dabartinis Paberžės klebonas kunigas Skaidrius Kandratavičius.

## Istorija
Anksčiau Paberžė buvo didelis kaimas, ne taip, kai dabar yra tik kelios sodybos. Po Antrojo pasaulinio karo čia veikė mokykla. Kažkada Paberžė buvo Surviliškio filija.

Žinomiausi Paberžėje kunigavę yra Antanas Mackevičius (1828–1863 m.) ir Tėvas Stanislovas (1918–2005 m.). A. Mackevičius į Paberžę klebonu buvo paskirtas 1855 m. 1863 m. kovo 20 d. kartu su šio ir kitų aplinkinių kaimų vyrais (jų galėjo būti apie 250), prieš tai bažnyčioje pasakęs įsimintiną pamokslą, išėjo į sukilimą prieš Lietuvą pavergusią Rusiją. Iš jo nebegrįžo. Tų pačių metų gruodžio pabaigoje jis kaip sukilimo vadas buvo pakartas Kaune.

Tėvas Stanislovas į Paberžę atvyko 1966 m. ir čia dirbo iki pat savo mirties – 2005-ųjų. Jis kurį laiką klebonavo Dotnuvoje, tačiau savaitgaliais vis tiek Paberžėje aukodavo šv. Mišias, ir kito kunigo tuo laiku Paberžė neturėjo. 39 kunigavimo metai Paberžėje. Turbūt nė vienas Paberžės kunigas čia tiek ilgai nedirbo. Paberžėje Tėvas Stanislovas įkūrė muziejų, surinkęs daug bažnytinių ir liaudies meno vertybių.

## Paminėjimas
Švenčiant bažnyčios jubiliejų buvo pastatyta Rimo Idzelio skulptūra prie kelio į Užupę. Ji skirta Lietuvos vardo paminėjimo 1000-mečiui.

## Nuorodos
* Paberžė (Kėdainiai)
* Paberžės klebonas kunigas Skaidrius Kandratavičius
Vincas Dvaranauskas

**Vincas Dvaranauskas** (1871 m. spalio 30 d. Pilviškių kaime, dab. Vilkaviškio rajono savivaldybė – 1966 m. kovo 13 d. Marijampolėje) – MIC, Romos katalikų kunigas, marijonas, Seinų kunigų seminarijos profesorius ir vicerektorius, visuomeninkas ir leidėjas, publicistas.

## Biografija
Kilęs iš valstiečių, mokėsi Barzdų ir Pilviškių pradinėse mokyklose, Suvalkų ir Lomžos gimnazijose. Po mokslų Seinų kunigų seminarijoje, 1899 m. buvo įšventintas kunigu. Baigęs Peterburgo dvasinę akademiją, vikaravo Plocke ir Suvalkuose. Nuo 1903 m. buvo Seinų kunigų seminarijos profesoriumi ir vicerektoriumi. 1910 metais Seinuose įsteigė Šv. Zitos draugiją, vienijusią lietuves tarnaites. 1911 m. įstojo į vienuolių marijonų ordiną ir išvyko į Šveicariją. Grįžęs klebonavo Pilypave, kurį laiką gyveno Čikagoje (JAV). 1917–25 m. ir 1933–37 m. buvo marijonu parapijos klebonu Marijampolėje, Panevėžio bei Ukmergės vienuolynų vyresniuoju. 1939 metais persikėlė į Vilnių, kur perėmė marijonų vienuolyno valdymą, vėliau buvo paskirtas Šv. Ignoto bažnyčios rektoriumi ir marijonų ordino provincijolu.

Vincas Dvaranauskas buvo aktyvus visuomenininkas, buvo išrinktas „Žiburio” draugijos pirmininku. Kartu su kolegomis 1905 m. įsteigė spaustuvę „Laukaitis, Dvaranauskas, Narijauskas Ir Bendrovė“, kuri leido religinį žurnalą „Vadovas“ bei savaitraštį „Žiburys“ su priedais *Artojas*, *Šaltinėlis*, *Vainikas*, *Vainikėlis* ir *Kvieslys*. Dar būdamas Pilypavo bažnyčios klebonu 1917 m. dalyvavo Vilniaus konferencijoje, kuri išrinko Lietuvos Tarybą, paskelbusią šalies Nepriklausomybę. Iš vokiečių okupacinės valdžios gavo leidimą steigti Seinų „Žiburio” gimnaziją. Ilgametis katalikiškos spaudos bendradarbis. Antrojo pasaulinio karo metu slėpė ir išgelbėjo keturis žydų tautybės vaikus.

## Šaltiniai
Asta Krikščiūnaitė

**Asta Krikščiūnaitė** (g. 1961 m. gruodžio 24 d. Pasvalyje) – Lietuvos dainininkė (sopranas).

## Biografija
1987 m. baigė Lietuvos konservatorijos Aldonos Kiselienės dainavimo klasę. Nuo 1987 m. Klaipėdos muzikinio teatro solistė.

1991–1994 m. stažavo Niujorke (JAV) pas C. Alexander, Y. Abelį bei Jane Bakken Klaviter. Nuo 1995 m. Lietuvos nacionalinės filharmonijos, nuo 1998 m. dar ir Estijos nacionalinės operos „Estonia“, nuo 1999 m. Lietuvos nacionalinio operos ir baleto teatro kviečiama solistė.

Koncertuoja kaip kamerinė dainininkė ir su simfoniniais orkestrais, rengia solinius koncertus. Gastroliavo Rusijoje, Vokietijoje, Švedijoje, Norvegijoje, JAV, Lenkijoje, Prancūzijoje, Estijoje, Baltarusijoje, Azerbaidžiane, Moldovoje, Izraelyje.

## Vaidmenys

* Rita – Gaetanas Donicetis. Rita
* Monika – Džanis Karlas Menotis. Mediumas
* Kristina – Giedrius Kuprevičius. Prūsai
* Margarita – Šarlis Guno. Faustas
* Džiuljeta – Žakas Ofenbachas. Hofmano istorijos
* Mikaela – Žoržas Bizė. Karmen
* Andželika – Džakomas Pučinis. Sesuo Andželika
* Elizabetė – Džiuzepė Verdis. Don Karlas
* Elvyra – Džiuzepė Verdis. Ernani
* Valerija – Algirdas Martinaitis. Pasaulio dangoraižis

## Vokaliniai kūriniai
* Johanas Sebastianas Bachas. Pasija pagal Matą
* Georgas Frydrichas Hendelis. Dixit Dominus
* Ferencas Listas. Kristus
* Volfgangas Amadėjus Mocartas. Requiem
* Džiuzepė Verdis. Requiem
* Liudvikas van Bethovenas. IX simfonija
* Johanesas Bramsas. Vokiškasis Requiem

## Šaltiniai
* Muzikos enciklopedija. MELI, II tomas (I-N), 2003 m.
* http://www.musicperformers.lt/vid.php3?lang=lt&menu_id=3&at_id=33
Jonas Giedraitis

**Jonas Giedraitis** (1859 m. liepos 5 d. Degučiuose, dab. Vilkaviškio rajonas – 1910 m. vasario 20 d. Rudaminoje, dab. Lazdijų rajonas) – Lietuvos katalikų kanauninkas, ilgametis Seinų kunigų seminarijos rektorius.

## Biografija
Baigęs Marijampolės gimnaziją studijavo Seinų kunigų seminarijoje. Kaip gabus absolventas buvo pasiųstas tęsti studijas Peterburgo dvasinėje akademijoje. 1884 m. įšventintas į kunigus, 1893 m. paskirtas Seinų kunigų seminarijos rektoriumi, šias pareigas vykdė net keturiolika metų. Tuo pačiu metu buvo ir Rudaminos Švenčiausios Trejybės parapijos klebonu. 1899 m. pakeltas į kapitulos narius, nuo 1903 m. tapo pilnateisiu kanauninku. Mirė ir palaidotas Rudaminoje.
Žemaičių partija

**Žemaičių partija** – Lietuvos partija, įkurta 2009 metais. Partija pasisako už etniniu principu suskirstytą Lietuvą ir šeimos vertybes, kurias jos nariai laiko tradicinėmis. Svarbiausi partijos tikslai: žemaičių tautybės įteisinimas, Žemaitijos europinio regiono įkūrimas, žemaičių kalbos, kaip antros valstybinės kalbos, statuso įteisinimas Žemaitijos regione.

Naujai įkurta partija dalyvavo 2009 metų rinkimuose į Europos parlamentą. 2012 metų Seimo rinkimuose E. Skarbalius dalyvavo kaip partijos „Drąsos kelias“ kandidatas. Dėl trukdymo Žemaičių partijos kandidatams dalyvauti rinkimuose, partijos valdyba paskelbė viešą pareiškimą apie atsiribojimą nuo E. Skarbaliaus.

## Išnašos

## Nuorodos
* Oficiali svetainė
Aaron Lucas

**Eronas Lukasas** (g. 1979 m. gruodžio 14 d.) – JAV krepšininkas, žaidęs įžaidėjo pozicijoje.

Gimė Grinvilio mieste JAV. 2002 metais, baigė Pietų Karolinos univesitetą. Išvyko trumpam laikui žaisti Kolumbijoje ir vėliau persikėlė į Vilniaus Lietuvos Rytą. Pažaidęs du sezonus, išvyko į Izraelį atstovauti Bnei Hašaron komandai. Po sezono, Lucas grįžo į Lietuvos Rytą, tačiau nebuvo toks sėkmingas. Po pirmojo mačo, jam lūžo delnikaulis. Sužaidęs kelias varžybas, Lucas vidutiniškai pelnė tik 4,7 taško. Po trijų mėnesių, Lietuvos Rytas nutraukė sutartį su žaidėju. Vėliau, Lucas 2005–2006 metų sezone žaidė Prancūzijoje, vėliau Ukrainoje. Po 2006–2007 m. sezono baigė karjerą.

## Šaltiniai
Reutas

**Reutas** (, ) – upė Moldovoje; Dniestro dešinysis intakas. Prasideda prie Redju Marės kaimo apylinkėse, šalies šiaurėje. Teka į pietryčius. Įteka į Dniestrą į pietus nuo Dubosarų.

Didžiausi intakai: Kopačanka, Reucelas, Solonecas, Uligačas, Didysis Čulukas, Vatičius, Ivančia, Ryška (dešinieji), Kubolta, Kajnaras, Kamenka, Dobruša, Sagala, Ivanosas, Draginičius (kairieji). Slėnio plotis vidurupyje 3 km, žemupyje 9 km. Tarp Floreščio ir Kazaneščio upė giliu ir siauru tarpekliu kerta smiltainio uolienas. Vidutinis vagos plotis 30 m, yra nendrių sąžalynų. Upės vanduo naudojamas drėkinimui. Prie Reuto įsikūrę miestai: Belcis, Merkuleštis, Floreštis, Orhėjus.

## Šaltiniai
Ties riba

„**Ties riba**“ – 1973 m. Lietuvos kino studijoje sukurtas meninis filmas. Detektyvas. Filmo trukmė – 100 min.

## Kūrybinė grupė
* Scenarijaus autorius – Grigorijus Kanovičius, Saulius Šaltenis
* Režisierius statytojas – Raimondas Vabalas
* Kompozitorius – Algimantas Apanavičius
* Operatorius statytojas – Jonas Gricius
* Montažo režisierė – Mingailė Murmulaitienė
* Dailininkas statytojas – Algimantas Švažas
* Garso operatorius – Julijonas Batuneris
* Kostiumų dailininkė – Irena Norvaišienė.

## Vaidina
* Steponas Kosmauskas – Evaldas Švėgžda
* Nijolė Lepeškaitė – Alė, jo duktė
* Algis Matulionis – Andrius Šukys, tardytojas
* Dana Rutkutė – Monika, viešbučio administratorė
* Henrikas Kurauskas – Stankevičius
* Kazys Vitkus – Vilis Kamaitis
* Mamertas Karklelis – milicijos kapitonas
* Alfonsas Dobkevičius – kirpėjas
* Algirdas Šemeškevičius – Grigas, ekspertas
* Leonas Zmirskas – geležinkelietis
* Rimgaudas Karvelis – gydytojas
* taip pat Romualdas Čaikauskas, Algirdas Kubilius, Vanda Marčinskaitė, Rimas Morkūnas, Leonas Stanevičius, Morta Ulčinaitė, Remigijus Vilkaitis ir kiti.

## Siužetas

Jaunas tardytojas mažame Klaipėdos krašto miestelyje tiria vagystės bylą ir supranta, kad vietiniai gyventojai susieti sena paslaptimi.
Knašiai (Šiauliai)

**Knašiai** – kaimas Šiaulių rajono savivaldybės pietinėje dalyje, 7,5 km į pietus nuo Bubių, Padubysio miškas, Dubysos dešiniajame krante.

## Istorija

Kaimo pietinėje dalyje buvusi senovės gyvenvietė. XVIII a. kaimas priskirtas Kurtuvėnų parapijai. TSRS okupacijos metais kaimas priklausė Bubių apylinkės „Tarybinio artojo“ kolūkiui.

## Gyventojai

### Žymūs žmonės

Iš kaimo kilę:
* 1890 m. – Pranas Kabaila, Lietuvos kariuomenės pulkininkas, pedagogas.
* 1816 m. – Andrius Matas Ugianskis, kalbininkas
* 1814 m. – Jonas Ugianskis, vertėjas

## Šaltiniai
Pijus Krakaitis

**Pijus Krakaitis** (1891 m. sausio 4 d. Lankeliškių kaime, Vilkaviškio rajono savivaldybė – 1948 m. rugpjūčio 4 d. Detroite, JAV) – lietuvių rašytojas, prozininkas, dramaturgas.

## Biografija
Mokėsi Seinų kunigų seminarijoje, kurios nebaigė. Išvyko į JAV, kur *Benamiu* slapyvardžiu paskelbė keletą dramos ir prozos kūrinių.
Laisvučiai

**Laisvučiai** – kaimas Šiaulių rajono savivaldybėje, pietinėje dalyje, 8,5 km į pietvakarius nuo Bubių, 1 km į pietus nuo kelio Kurtuvėnai–Margės. Auga saugomi medžiai: Laisvučių daugiakamienis klevas, Laisvučių daugiakamienė liepa, Laisvučių drevėtoji guoba.

## Istorija

Nuo XVII a. kaimelį valdė Kurtuvėnų dvaras. TSRS okupacijos metais – Bubių apylinkės kaimas. Kaimo rytuose ir pietuose telkšo Pumpuris, Pumpuriukas bei dar 10 mažų ežeriukų bei tvenkinių, auga gamtos paminklas – daugiakamienis Laisvučių klevas bei senos drevėtos Laisvučių liepos. Klevas, kaip manoma, išaugęs iš atžėlusio kelmo ir primena didžiulę skirtingo storio 15 kamienų puokštę.

## Valdovų rūmai–2
Kaimo pakraštyje, ant Liepkalnio skulptoriai Mindaugas ir Gintautas Lukošaičiai 2009 m. pastatė iš Vilniaus Valdovų rūmų nupirktą buvusį vartų paviljoną, tuo protestuodami, kad milijonai litų skiriami nežinia kaip atrodžiusiems ir seniai sugriautiems Valdovų rūmams, o ne baigiantiems sunykti kultūros paminklams – buvusiems dvarams, malūnams, piliakalniams. Paviljonas, kaip ir Vilniaus Valdovų rūmai, pastatytas be projekto, be leidimo, neįteisinus sklypo nuomos.

## Gyventojai

## Galerija

2007 08 19Vainagiai (44).JPG|Rodyklė Vainagių miške į Laisvučius
Laisvučiaiklevas.JPG|Laisvučių klevas
Liepkalnis.JPG|Liepkalnis
LiepkalnisValdovųrūmai21.JPG|Valdovų rūmai-2 Liepkalnyje


## Šaltiniai
Juozapas Marma (1837)

**Juozapas (Juozas) Marma** (1837 m. rugsėjo 10 d. Mergbūdyje (dab. Šakių rajonas) – 1913 m. rugpjūčio 24 d. Griškabūdyje (dab. Šakių rajonas)) – Romos katalikų kanauninkas. 

## Biografija
Mokėsi Marijampolės apskrities mokykloje, o nuo 1855 m. – Seinų kunigų seminarijoje. Kunigu įšventintas 1860 m. rugsėjo 8 d. įšventintas kunigu ir paskirtas vikaru į Naumiesčio Šv. Kryžiaus Atradimo bažnyčią, kur jo rūpesčiu 1870 m. iškilo šventovės bokštai. 1872 m. perkeltas vikaru į Žemosios Panemunės Šv. Vincento Pauliečio bažnyčią, jam teko šią šventovę administruoti iki 1878 m. Žemosios Panemunės miestelyje kun. J.Marma pastatė mūrinę bažnyčią. 

1878 m. perkeltas į Griškabūdžio Kristaus Atsimainymo bažnyčią, iki mirties tarnavo vikaru rektoriumi. Griškabūdyje užsiėmė visuomenine veikla: kai čia 1906 m. įsikūrė „Žiburio“ draugijos skyrius, jos pirmininku išrinktas kun. Juozapas Marma, kuris 1909 m. įsteigė biblioteką–skaityklą ir arbatinę. Už aktyvią sielovadinę veiklą jam buvo suteiktas kanauninko vardas.    

## Šaltiniai
* Marma, Juozapas // www.lkma.lt
* M. Malinauskienė. ''Vilniaus konferencijos dalyviams pagerbti'' // punskas.pl
Aperityvas

**Aperityvas** (, iš  'atidaryti') – alkoholinis gėrimas (paprastai – distiliuotas), kuris patiekiamas ant stalo išgerti prieš valgant kaip priemonė, skatinanti apetitą. Tuo aperityvai skiriasi nuo kitos grupės gėrimų, patiekiamų po valgio.
 
Aperityvai paprastai patiekiami su smulkia užkanda – krekeriais, sūriu, paštetu, alyvuogėmis ir pan. 

## Istorija
Dėl aperityvų idėjos kilmės nesutariama. Kai kurie teigia, kad idėja išgerti nedaug alkoholinio gėrimo prieš valgant kilo dar Senovės Egipte.

Istoriniai šaltiniai rodo, kad aperityvai pirmą kartą pasirodė 1786 m. Turine (Italija), kai *Antonio Benedetto Carpano* išrado vermutą. Vėliau vermutą gamino ir pardavinėjo tokios žinomos kompanijos kaip *Martini*, *Cinzano* ir *Gancia*.

XIX a. aperityvai jau buvo plačiai paplitę Italijoje, kur juos pardavinėjo madingose kavinėse Romoje, Venecijoje, Florencijoje, Milane, Turine ir Neapolyje.

Likusioje Europoje aperityvai ėmė plisti XIX a. pabaigoje 1900 m. jie jau buvo įprasti JAV.
Ispanijoje ir kai kuriose Lotynų Amerikos šalyse aperityvai irgi naudojami nuo seno.

## Aperityvų rūšys
Aperityvais būna spirituoti vynai, likeriai, sausas šampanas.

Labai populiarus aperityvas yra cheresas, Graikijoje – ouzas, Prancūzijoje – pastis, Italijoje – vermutai ar biteriai (), populiarios markės yra *Campari*, *Cinzano*, *Byrrh* ir *Suze*.

Aperityvai skirstomi į tris grupes:
* paprastieji – tai aperityvai iš vieno gėrimo. Pvz., patiekiamas tik vienas vermutas.
* kombinuoti – vienu metu patiekiami keli gėrimai, pvz., vynas, sultys, vanduo.
* maišyti – patiekiami specialiai sumaišyti įvairūs gėrimai, pvz., kokteiliai (kokteiliai aperityvai).


File:Pastis1.jpg|Pastis
File:Martini glass 2.JPG|Stiklinė su martiniu
File:Bottle of Campari (United States).jpg|Kamparis


## Nuorodos
Stanislovas Čėsna

**Stanislovas Čėsna** (1864 m. gegužės 8 d. Meškučių kaime, Marijampolės apskritis – 1954 m. rugsėjo 15 d., Sasnavoje) – Romos katalikų kunigas, Sasnavos klebonas, publicistas, visuomenininkas.

## Biografija
Gimė žinomoje ūkininkų Čėsnų šeimoje. Jų sodyboje, vadinamoje *Česnyne*, be Stanislovo išaugo: sesuo Marytė (1866–1926) – ištekėjusi už knygnešio Antano Žmuidzino ir išauginusi septynis vaikus; brolis Jonas Čėsna (1870–1912) – žymus lietuvybės veikėjas, knygnešys. Baigė Seinų kunigų seminariją ir 1890–1893 m. vikaravo Balbieriškyje, o 1893–1904 m. – Marijampolėje. Nuo 1904 m. – pirmasis Sasnavos klebonas. Pirmiausiai ten pastatė kleboniją, o 1938 metais – mūrinę Švenčiausios Mergelės Marijos Vardo bažnyčią. Šiame miestelyje Stanislovas Čėsna klebonu ištarnavo net 45 metus.

Aktyviai dalyvavo visuomeninėje veikloje, rėmė knygnešius. Palaikė ryšius su „Sietyno“ draugija. Slapyvardžiu *Nemo* bendradarbiavo „Vadove“, „Šaltinyje“, „Vilnyje“ ir kituose lietuviškose leidiniuose. Vienas iš „Žagrės“ draugijos steigėjų. 1917 m. dalyvavo Vilniaus konferencijoje, išrinkusioje Lietuvos Tarybą, kuri paskelbė šalies Nepriklausomybę.
Paberžės dvaras

**Paberžės dvaras** (arba ***Šilingo dvaras***) – dvaras Paberžėje, dabartiniame Kėdainių rajone. Dar vadinamas Šilingo vardu, nes jį 1793 m. pastatė baronas Šilingas.

Dabar Paberžės dvaro sodyboje – vienintelis Lietuvoje 1863 m. sukilimo muziejus. Muziejų supa gražus parkas, kuriame stūkso tautodailininko Genriko Galvanausko sukurtos medžio skulptūros, skirtos žuvusiems sukilėliams iš Paberžės apylinkių. Vyksta muzikiniai vakarai, susitikimai, šventės. Paberžę taip pat išgarsino tarybiniais metais čia klebonavęs kunigas tėvas Stanislovas (Mykolas Dobrovolskis). Tėvas Stanislovas klebonijoje sukaupė unikalią liturginių drabužių ir ritualinių reikmenų kolekciją.

Paberžėje dar yra senos, kaip ir pati ši gyvenvietė, kapinaitės, kur gausu tradicinių šio krašto koplytstulpių ir kryžių, skirtų čia palaidotiems sukilimo dalyviams ir jų šeimų nariams.

## Istorija
Pralaimėjus 1863 m. sukilimą, sukilimo rėmėjas baronas buvo ištremtas į Sibirą, o dvaras padovanotas Rusijos caro valdininkui Tichejevui, kuris jį nuomojo vokiečiui Becheriui. Yra likę žinių, kad Tichejevas neblogai sugyvenęs su vietos žmonėmis, Paberžėje įsteigęs mokyklą ir apmokėdavęs mokinių maitinimo išlaidas. Prieš Pirmąjį pasaulinį karą dvaro žemę Tichejevai pardavė buvusiems savo baudžiauninkams. Tada dvarui priklausiusi žemė buvo išdalinta sklypais, kuriuose pradėjo kurtis vienkiemiai.

Spaudoje kartais pateikiama informacija, kad Paberžės dvare XX a. pradžioje rengtos bulių kautynės, kuriose dalyvaudavę vietos toreodorai, yra klaidinga – bulių kautynės vyko kitame Paberžės dvare Vilniaus rajone.

## Šaltiniai

* Paberžės dvaras
Vadimas Medvedevas

**Vadimas Andrejevičius Medvedevas** (, 1929 m. kovo 29 d. – 2025 m. liepos 11 d.) – TSRS partinis ir valstybės veikėjas, buvęs TSKP CK Politinio biuro narys. Buvo vienas artimiausių M. Gorbačiovo bendradarbių. Lydėjo jį vizito Lietuvoje metu (1990 m.).

## Biografija
1951 m. baigęs Leningrado valstybinį universitetą, jame dirbo dėstytoju, taip pat Geležinkelio transporto inžinierių institute, Technologijos instituto katedros vedėju Leningrade. Nuo 1968 iki 1970 m. buvo TSKP Leningrado miesto komiteto sekretoriumi, nuo 1970 m. – TSKP CK propagandos skyriaus vedėjo pavaduotojas. 1978 m. paskirtas TSKP CK Visuomenės mokslų akademijos rektoriumi.

Nuo 1983 iki 1986 m. vadovavo TSKP CK Mokslo ir mokymo įstaigų skyriaus vedėju. Nuo 1986 m. – TSKP CK sekretorius, kartu – TSKP CK ryšių su socialistinių šalių komunistinėmis ir darbininkų partijomis skyriaus vedėjas, nuo 1988 m. – TSKP CK Ideologinės komisijos pirmininkas. TSKP CK narys (1986–1991 m.), TSKP CK Politinio biuro narys (1988–1991 m.).

Nuo 1990 iki 1991 m. – TSRS Prezidentinės tarybos narys, TSRS Prezidento patarėjas. Nuo 1992 m. dirbo Rusijos mokslų akademijos ekonomikos institute ir „Gorbačiovo fonde".

TSRS Aukščiausiosios Tarybos 11-to šaukimo deputatas. TSRS liaudies deputatas (nuo 1989 m.). Ekonomikos mokslų daktaras (1968 m.), TSRS Mokslų akademijos narys – korespondentas (nuo 1984 m.). Virš 300 mokslinių straipsnių ekonomikos teorijos ir politikos temomis autorius.

## Šaltiniai

## Nuorodos
* Biografijos: http://www.gorby.ru/rubrs.asp?art_id=23134&rubr_id=14&page=1 , http://hrono.info/biograf/bio_m/medvedev_va.html .
Leškiai

**Alksnyniškė** – kaimas Šiaulių rajono savivaldybės pietinėje dalyje, 5 km į pietryčius nuo Bubių, Dubysos kairiajame krante, prie kelio Mirskiškė–Bazilionai.

## Istorija

Kaimo šiaurinėje dalyje buvusi senovės gyvenvietė, buvęs Jusaičių alkakalnis. TSRS okupacijos metais kaimas priklausė Bubių apylinkės „Tarybinio artojo“ kolūkiui.

## Gyventojai

## Šaltiniai
Margės (Šiauliai)

**Margės** – kaimas Šiaulių rajono savivaldybės pietinėje dalyje, 9 km į vakarus nuo Bubių, prie kelio .

## Istorija

TSRS okupacijos metais kaimas priklausė Bubių apylinkės Bubių tarybiniam ūkiui.

## Gyventojai

## Šaltiniai
Babos kalnas

**Babos kalnas** – kalnas Makedonijoje, netoli Bitolos miesto. Aukščiausia kalno viršūnė *Pelister* siekia 2601 metro aukštį. Babos kalnas - trečias pagal aukštį Makedonijoje po Korabo ir Šaro.

Upės, ištekančios iš Babos kalnų, teka į Adrijos ir Egėjo jūras.

Prie Pelisterio yra įkurtas Pelisterio Nacionalinis Parkas, kuris yra antras pagal senumą nacionalinis parkas Makedonijoje.

Prie Pelisterio taip pat telkšo 2 ežerėliai, kurie vadinami *Pelisterio akimis*. Didysis ežeras telkšo 2218 metrų aukštyje, mažasis - 2180 metrų aukštyje. Viršūnėse sniegas neištirpsta iki pat liepos mėnesio.

Aukščiausios Babos kalno viršūnės:

# Pelister - 2601 m
# Dva Groba - 2514 m
# Veternica - 2420 m
# Muza - 2350 m
# Rzuna - 2334 m
Ochtyrka

**Ochtyrka** – srities pavaldumo miestas Ukrainoje, Sumų srities pietuose. Rajono administracinis centras. Miestas išsidėstęs Vorsklos kairiajame krante; miestą kerta nacionalinė automagistralė , yra geležinkelio stotis.

Yra žemės ūkio mašinų gamykla, išvystyta medicininių baldų, lengvoji, maisto pramonė. Apylinkėse išgaunama nafta ir dujos.

## Istorija

Įkurta 1641 m.

Nuo 2022 m., Ukrainos miestas-didvyris

## Sportas
* FK Naftovik-Ukrnafta Ohtirka (futbolas)
Vladimir Marín

**Vladimiras Marinas** (, g. 1979 m. rugsėjo 26 d.) – Kolumbijos futbolininkas, saugas.

## Karjera

Rungtyniavo Kolumbijoje, Paragvajuje, Meksikoje, Bolivijoje, Brazilijoje, Argentinoje.

Karjeros pabaigoje pats žaidė ir treniravo Paragvajaus merginų rinktinę.

2006–2009 m. buvo kviečiamas į Kolumbijos nacionalinę rinktinę. Su ja Vladimiras Marinas dalyvavo 2007 m. Copa America čempionate.

## Laimėjimai
* Copa Aerosur – 2004 m.
* Primera División de Paraguay – 2007 m.
* Paragvajaus lygos Apertura – 2008 m.
* Paragvajaus lygos Clausura – 2008, 2010, 2011 m.
* Primera División de México – 2010 m.
* Superliga de Colombia – 2014 m.

## Dalyvavimas čempionatuose

|}

## Išnašos

## Nuorodos
*
Kamparis

**Kamparis** () – alkoholinis aperityvas (stiprumas 20,5 %, 21 %, 25 % ir net 28 %, priklausomai nuo pardavimo šalies), gaminamas iš karčiųjų ir aromatinių augalų užpilo. Kamparis priskiriamas kartiesiems gėrimams biteriams (). Kamparis yra *Campari Group* prekės ženklas.

Kamparį išrado Gasparė Kamparis (*Gaspare Campari*) tarp 1862 ir 1867 m. Kamparis iki šiol gaminamas iš tų pačių ingredientų kaip ir prieš 140 m. Visą tą laiką gėrimo receptūra tebėra slapta.

Gėrimas gaminamas kaip spiritinis tam tikrų žolių ir vaisių antpilas. Po to jis skiedžiamas vandeniu, įdedama cukraus ir dažiklio.

## Istorija
Kampario istorija prasidėjo 1860 m. Novaroje (Italija), kai Gasparė Kamparis sukūrė iki šiol naudojamą receptą. Receptas yra firmos paslaptis, pagal *Gruppo Campari* pasaulyje yra tik vienas žmogus, kuris žino visą originalų šeimyninį gėrimo receptūrą.
Žinoma, kad gėrimui spalvą suteikia karminas, tačiau *Gruppo Campari* kitose šalyse naudoja kitus dažiklius.

1904 m. Sesto San Džovanyje (*Sesto San Giovanni*), mieste netoli Neapolio (Italija) buvo atidaryta pirmoji kampario gamykla. Vadovaujant Gasparės sūnui Davidui Kampariui (*Davide Campari*) kompanija ėmė eksportuoti kamparį pradžioje į Prancūzijos Rivjeros centrą Nicą, po to ir į kitas šalis. Dabar kampariai pardavinėjami daugiau kaip 190 šalių.

## Naudojimas
Italijoje su gazuotu vandeniu maišytas kamparis pardavinėjamas išpilstytas į butelius kaip *Campari Soda* (turintis 10 % tūrio alkoholio). *Campari Soda* buteliai buvo suprojektuoti 1932 m. *Fortunato Depero*.

Teigiama, kad kampariu pasirėmė kurdami kitą karčiai saldų gėrimą (nealkoholinį) *[[Kinnie]]*, kuris nuo 1952 m. gaminamas Maltoje.

Kamparis yra esminis ingredientas klasikiniame *[[Negroni]]* kokteilyje, taip pat kokteilyje *[[Americano]]*. Kamparis naudojamas gaminant desertą šerbetą.

## Nuorodos
* Oficialus kampario tinklalapis
Negroni

**Negronis**, *Negroni* – alkoholinis kokteilis. Gaminamas biterio, džino ir vermuto pagrindu. Oficialus IBA (*International Bartenders Association* 'Tarptautinė barmenų asociacija') kokteilis.

Negronis priskiriamas aperityvams, geriamas prieš pietus kaip apetitą žadinantis gėrimas.

## Istorija
Manoma, kad šį kokteilį sukūrė brigados generolas grafas Paskalis de Negronis (*Pascal Olivier conte de Negroni*, 1829–1913).

## Vartojimas

* Tradicinė sudėtis:
** Biteris () 1 dalis, paprastai kamparis
** Džinas 1 dalis
** Vermutas (saldus) 1 dalis
** Apelsino skiltelėPatiekiamas senoviškoje stiklinėje su ledukais, papuošiamas apelsino griežinėliu.

* karštomis dienomis tinka malšinti troškulį
** su sodos vandens

* ne toks autentiškas, bet mažiau traukiantis burną
** po 1 dalį: džino, baltojo ir raudonojo vermuto.

* *Brunosky*
** vietoj džino – apelsininė degtinė *Grey Goose* (*Grey Goose L’Orange*). Patiekiama su nedideliu kiekiu *Schweppes bitter lemon*

* *Negroni Malato* ('Ligotas negronis')
** pilamos apelsinų sultys

* *Negroni Sbagliato* ('Neteisingas negronis'). Populiarus Italijoje. Sukurtas *Basso* bare Milane.
** vietoj džino – putojantis vynas *Brut*

* *Negroski*. Populiarus Italijoje
** vietoj džino – degtinė

* *Putojantis negronis*
** pilamas šampanas ar putojantis vynas *Prosecco*, papuošiamas apelsino žievelės spirale. Patiekiamas martinio stiklinėje
 
* *Straight up* – dažnai gaminamas JAV
** su nedideliu kiekiu gazuoto vandens, vietoj apelsino – citrinos skiltelė. Patiekiamas martinio stiklinėje
Americano

**Americano** – alkoholinis kokteilis kampario ir vermuto pagrindu. Oficialus IBA (*International Bartenders Association* 'Tarptautinė barmenų asociacija') kokteilis.

## Istorija
Šis kokteilis pirmą kartą imtas pardavinėti kampario sukūrėjo Gasparės Kampario (*Gaspare Campari*) bare *Cafe Campari* kavinėje po 1860 m. Pradžioje kokteilis buvo vadinamas *Milanu-Turinu* (*Milano-Torino*), kadangi jo ingredientai buvo iš šių miestų: kamparis iš Milano, o vermutas *Cinzano* iš Turino.

XX a. pirmąjį dešimtmetį italai pastebėjo, kad vis daugiau amerikiečių pamėgo šį kokteilį, tad gėrimą ėmė vadinti *Americano*.

Americano yra pirmas gėrimas, kurį užsakė Džeimsas Bondas (*James Bond*) Jano Flemingo (*Ian Fleming*) serijos apie Džeimsą Bondą pirmajame romane *Casino Royale*.

## Vartojimas
* Tradicinė sudėtis:
** Kamparis 1 dalis
** Vermutas (saldus) 1 dalis
** Gazuotas vanduo
** Apelsinas

Abu ingredientai gerai suplakami, po to įpilama gazuoto vandens ir supilama į stiklinę ant ledukų. Papuošiama apelsino griežinėliu.

## Šaltiniai
Maskvytė

**Maskvytė** – kaimas Šiaulių rajono savivaldybės pietinėje dalyje, 8 km į pietvakarius nuo Bubių, prie senojo kelio  ().

## Gyventojai

## Šaltiniai
Naujieji Gilvyčiai

**Naujieji Gilvyčiai** – kaimas Šiaulių rajono savivaldybės pietinėje dalyje, 10 km į šiaurės vakarus nuo Bubių, prie kelio Trauleiniai–Gilvyčiai.

## Istorija

TSRS okupacijos metais kaimas priklausė Bubių apylinkės „Tarybinio artojo“ kolūkiui.

## Gyventojai

## Šaltiniai
Būrys (filmas)

**Būrys** – 1984 m. Lietuvos kino studijoje sukurtas karinis istorinis filmas. Filmo trukmė – 97 min. Švenčiant pergalės kare 40-metį visos TSRS kino studijos turėjo sukurti filmus šia tema. Lietuvoje buvo pasirinktas „Lenfilm“ kino studijoje seniai eilės laikęs scenarijus.

## Kūrybinė grupė
* Scenarijaus autorius – Jevgenijus Grigorjevas
* Režisierius statytojas – Aleksejus Simonovas
* Kompozitorius – Vladimiras Kamolikovas
* Operatorius statytojas – Jonas Gricius
* Montažo režisierė – Mingailė Murmulaitienė
* Dailininkas statytojas – Algirdas Ničius
* Kostiumų dailininkė – Gražina Remeikaitė
* Garso operatorius – Romualdas Federavičius
* Kaskadininkai – Olegas Vasiliukas, Vladimiras Sevostjanichinas, Sergejus Šulga.
 

## Vaidina
* Aleksandras Feklistovas – seržantas Doroninas
* Sergejus Garmašas – Urinas
* Dmitrijus Brusnikinas – Nikitinas
* Michailas Morozovas – Petrovas
* Jakovas Stepanovas – Kuzminas
* Aleksandras Peskovas – Okunevas
* Viktoras Nesterovas – vairuotojas Stiopa iš Kursko
* Liubomiras Laucevičius – ūkininkas
* Renata Vagnerytė – jo žmona
* Ona Juodytė – senelė
* Eimuntas Nekrošius – kunigas
* Mykolas Dorofėjus – Stonkus
* taip pat S. Kubilius, Aleksandras Karinas, Linas Pečiūra, Olegas Popkovas, Irena Mackevičiūtė, Saulius Sipaitis, Valentinas Klimas ir kiti.

## Siužetas
Lietuva, 1941 m. birželis. Vokietijos kariuomenės tankai ir motorizuotos kolonos pirmosiomis karo valandomis įsiveržia į pasienio karinį miestelį. Septyni rusų kareiviai atsiduria priešo užnugaryje ir be ginklų, maisto, dažnai nesvetingai priimami lietuvių namuose, braunasi į rytus per vokiečių jau okupuotą teritoriją. Tačiau tik dviese pasiekia tikslą…

## Nuorodos
* Filmo ištraukos

## Apdovanojimai
* 1985 m. – XVIII sąjunginio kino festivalio Minske specialusis prizas.
* 1985 m. – LTSR valstybinė premija operatoriui J. Griciui ir dailininkui A. Ničiui.
Pabijočiai

**Pabijočiai** – kaimas Šiaulių rajono savivaldybės pietinėje dalyje, 9 km į pietvakarius nuo Bubių, į pietvakarius nuo Bijotės ežero.

## Istorija

Kaimo vakarinėje dalyje buvusi senovės gyvenvietė. 1581 m. minimas Pabijočių dvaras. TSRS okupacijos metais kaimo žemėje pastatytos pionierių ir moksleivių vasaros stovyklos.

## Gyventojai

## Šaltiniai
Mingėliai (Šiauliai)

**Mingėliai** – kaimas Šiaulių rajono savivaldybės pietinėje dalyje, 11,5 km į vakarus nuo Bubių, prie Čiaušos upelio.

## Istorija

Kaimo šiaurinėje ir pietinėje dalyse buvę senovinės gyvenvietės. TSRS okupacijos metais kaimas priklausė Bubių apylinkės Gilvyčių tarybiniam ūkiui.

## Gyventojai

## Šaltiniai
Naisiai (Bubiai)

**Naisiai** – kaimas Šiaulių rajono savivaldybės pietinėje dalyje, 7,5 km į pietvakarius nuo Bubių, prie kelių Kurtuvėnai–Glumbotiškė ir Naisiai–Jautmalkė. Saugomi gamtos paveldo objektai: Naisių barsukų kolonija, Naisių pušis.

## Gyventojai

## Galerija

Naisiai, rodyklės.JPG|Stulpas su rodyklėmis
Naisiai, kryžius.JPG|Medinis kryžius šalia Naisių


## Šaltiniai
Dykircho apygarda

**Dykircho apygarda** – viena iš 3 Liuksemburgo apygardų. Apygarda padalinta į 5 kantonus ir 43 komunas: 

# Klervo kantonas
#* Klervo
#* Consthum
#* Heinerscheid
#* Hosingen
#* Munshausen
#* Troisvierges
#* Weiswampach
#* Wincrange
# Dykircho kantonas
#* Bettendorf
#* Bourscheid
#* Dykirchas
#* Ermsdorfas
#* Erpeldange
#* Etelbriukas
#* Feulen
#* Hoscheid
#* Medernachas
#* Mercigas
#* Reisdorf
#* Schieren
# Redanžo kantonas
#* Beckerich
#* Ell
#* Grosbous
#* Préizerdaul
#* Rambrušas
#* Redange
#* Saeul
#* Useldange
#* Vichten
#* Wahl
# Viandeno kantonas
#* Putscheid
#* Tandel
#* Viandenas
# Vilco kantonas
#* Boulaide
#* Esch-sur-Sûre
#* Eschweiler
#* Goesdorf
#* Heiderscheid
#* Kiischpelt
#* Lac de la Haute-Sûre
#* Neunhausen
#* Vilcas
#* Winseler
Šventojo Baltramiejaus diena

**Šventojo Baltramiejaus diena** – Lietuvos kaime nuo seno žinoma kaip Gandrų išlėkimo diena (rugpjūčio 24 d.).

Žmonės tikėjo, kad gandras išsineša pavakarius, kurių nuo tos dienos šeimininkė šeimynai jau nebeduos, nes diena gerokai sutrumpėjo. Dar iki Baltramiejaus dienos pradėdavo rauti linus, baigdavo suvežti vasarojų. Jei rugpjūčio 24 d. šviesdavo saulė, buvo laukiama sauso rudens. Apie šį metą kaime būdavo pjaunamos avys. Kad kailis būtų tvirtesnis, kailinukai neišsišertų ir ilgiau nešiotųsi, reikėdavo sulaukti mėnulio senagalio. Šis laikas taip pat buvo tinkamas avių kirpimui. Veislei palikdavo avinukus, atsivestus per jaunatį.

Ruduo Lietuvos kaime būdavo vestuvių metas, todėl merginos šv. Baltramiejaus dieną užsiimdavo vestuvių burtais. Netekėjusios mergaitės iškasdavo duobę ir po kiek laiko žiūrėdavo, ką ras toje duobėje. Jei rasdavo voratinklį – reiškia, vestuves kels su ponu, jei skruzdėlę ar kitą vabzdį – ištekės už ubago. Norėdamos susapnuoti išrinktąjį, visą dieną badaudavo, tik vakare prieš miegą suvalgydavo nemirkytą silkę. Po lova pasidėdavo keturis šakaliukus taip, kad iš jų išeitų šulinys, į vidurį pastatydavo puodelį vandens. Jei susapnuodavo jaunikaitį, kuris paduoda atsigerti, vadinasi, tai būsimasis vyras.

Lietuvos miestuose apaštalo Baltramiejaus šventė turi gilią istorinę atmintį. Šventės išvakarėse Vilniuje 1595 metais įsikūrė pirmieji amatų cechai. Todėl šv. Baltramiejus laikomas amatininkų globėju.

## Šaltiniai
Paširvis

**Paširvis** – kaimas Šiaulių rajono savivaldybės pietinėje dalyje, 7 km į pietvakarius nuo Bubių, Pageluvio kraštovaizdžio draustinyje, prie kelio , vakariniame Širvės ežero krante.

## Gyventojai

## Šaltiniai
Gelgaudiškio dvaras

**Gelgaudiškio dvaras** – XIX a. architektūros ansamblis Gelgaudiškyje (Šakių rajonas), kairiajame Nemuno krante. Tai stambus ir vienas originaliausių Lietuvos dvarų ansamblių, įaugęs į apylinkės gamtą. Ansamblį sudaro rūmai, virtuvė, svirnas, oficina, tvartas, oranžerija, kumetynas, bokštas, rūsiai ir dvaro sodybos parkas. Nuo 1992 m. dvaras įrašytas į Kultūros vertybių registrą.

Dvare filmuotas filmas „Tadas Blinda“.

## Istorija
XV a. buvo Gelgaudų palivarkas ir vadinosi Gedigaudiškiu. 1507 m. Ldk Aleksandras padovanojo šį palivarką Jonui Sapiegai. 1585 m. nusipirko Grigalius Masalskis. Iš jo 1586 m. dvarą nusipirko Kasparas Oziembovskis. 1599 m. pirmą kartą paminimas Gelgaudiškio vardas. XVIII a. Gelgaudiškį valdė Gelgaudai ir Čartoriskiai. 1797 m. iš A.Čartoriskio nusipirko vokiečių baronas Teodoras Henrikas Frydrichas Koidelis.

Dvaro rūmų pastatas pastatytas Gustavo Koidelio iniciatyva 1842–1846 metais. XIX a. viduryje Koideliai pardavė Gelgaudiškį ir išvyko į Drezdeną, nes Rusijos valdžia 1887 m. uždraudė svetimtaučiams valstybės pakraščiuose turėti dvarų. XX a. pradžioje dvarą įsigijo Medardas Komaras ir jį rekonstravo. Kartu buvo perplanuotas 300 margų parkas, įrengta Koidelių šeimos koplyčia ir kapinės. XX a. nykstantį Gelgaudiškio dvarą, nualintą Pirmojo pasaulinio karo vokiečių okupacijos, Komaras pardavė Lietuvos moterų draugijai, įkurdinusiai čia vienuolių šaričių globojamą vaikų prieglaudą (apie 80 globotinių), veikusią iki 1941 m. Antrojo pasaulinio karo metais dvare buvo įsikūręs štabas, vėliau karo ligoninė. Sovietmečiu įkurdinti vaikų namai, o 1966 m. – pagalbinė internatinė mokykla. Nuo 2009 m. vyksta dvaro restauracijos darbai: sutvarkyti rūmai, oficina, kumetynas, oranžerija, vandens bokštas, kuriame 2015 m. įrengtas 36 varpų Gelgaudiškio karilionas.

## Architektūra

Rūmai – tai vienaukštis, neoklasicistinio stiliaus pastatas – respublikinės reikšmės architektūrinis paminklas. Rūmų fasadai – su kolonomis, dailiomis baliustradomis, gražiais metalo dirbiniais ir kitais puošybos elementais.

## Parkas

Rūmus supa senas parkas (118,5 ha). Tai vienas didžiausių Lietuvos parkų, pasižymintis sudėtinga struktūra – griežtos geometrinės formos pereina į natūralią Nemuno šlaitų girią. Pagrindinė parko ašis – ketureilė sidabrinių klevų alėja, kertanti į Nemuną atkreiptus rūmus iš pietų pusės. Parke yra aikštelė, vadinama žvaigžde. Iš jos aštuoniomis pasaulio šalių kryptimis iškirstos proskynos. Legenda pasakoja, kad medžiojantys dvarininkai šioje vietoje pietaudavo ir norėdami matyti žvėris įsakę iškirsti takus. XX a. sandūroje parkas buvo pertvarkytas, jo gamtovaizdis išplėtotas bei praturtintas retaisiais augalais: sidabriniais klevais, paprastaisiais ir pilkaisiais kaštonais, juodosiomis ir Veimuto pušimis, baltažiedėmis robinijomis, amerikinėmis liepomis. Gelgaudiškio parkas pagal kompleksinę vertę yra vertingiausias Suvalkijos regione.

## Šaltiniai

## Nuorodos

* Gelgaudiškio dvaras
* Gelgaudiškio dvaro sodyba 
* Gelgaudiškio dvaras Benjamino Mašalaičio tinklaraštyje
Pašvinės

**Pašvinės** – kaimas Šiaulių rajono savivaldybės pietinėje dalyje, 9 km į pietvakarius nuo Bubių, prie kelio  ir Pašvinio ežero. Yra Akmenų kalnelis.

## Istorija

TSRS okupacijos metais kaimas priklausė Bubių apylinkės Gilvyčių tarybiniam ūkiui. Kaime yra Pašvinės kalnas (altitudė 148,5 m), kelios kaimo turizmo sodybos, pliažai, trumpalaikio poilsio bazės ir stovyklavietės. Į šiaurę nuo kaimo yra Ventos–Dubysos kanalas.

## Gyventojai

## Šaltiniai
Starigrado lyguma

**Starigrado lyguma**, esanti Adrijos Hvaro saloje, 2008 metais tapo jau septintuoju Kroatijos objektu, įtrauktu į UNESCO Pasaulio paveldo sąrašą.

Lyguma išliko nepakitusi nuo IV amžiaus prieš mūsų erą, kai Adrijos pakrantėse buvo įkurtos graikų kolonijos. Manoma, kad kraštovaizdį padėjo išsaugoti čia dirbę ūkininkai, kurie atskirdavo savo sklypus įvairių dydžių akmeninėmis sienomis. Vienos sienos lyg tvora ribodavo žemės plotus, kitos, daug platesnės, atliko kelių funkciją. Kai kur dar galima išvysti nedidelius avilio formos akmeninius statinius, kuriuose buvo laikomi darbo įrankiai. Archeologiniai tyrimai rodo, kad lyguma nebuvo vien dirbamas žemės plotas, čia taip pat kūrėsi gyvenvietės, be to, rasta kapaviečių. Nors Hvaro salos žemė yra itin derlinga, dėl Viduržemio jūros klimatui būdingo nedidelio kritulių kiekio nuolat trūksta drėgmės. Todėl visose dirvose gausu mažų ir didelių cisternų lietaus vandeniui kaupti. Hvare, kaip ir daugumoje Adrijos jūros salų, klestėjo prekyba, žvejyba, buvo auginami iki šiol išlikę vynuogynai ir alyvmedžiai.
Pavakalnis

**Pavakalnis** – viensėdis Šiaulių rajono savivaldybės pietvakarinėje dalyje, 13 km į šiaurės vakarus nuo Bubių, prie kelio Gilvyčiai–Kuršėnai, Vėkės ir Ventos dešiniajame krante.

## Istorija

TSRS okupacijos metais viensėdis priklausė Bubių apylinkės Gilvyčių tarybiniam ūkiui.

## Gyventojai

## Šaltiniai
Aleksandras Bortnikovas

**Aleksandras Vasiljevičius Bortnikovas** (*Александр Васильевич Бортников*, g. 1951 m. lapkričio 15 d. Permėje, Rusijoje (tuometinė TSRS) – ilgametis KGB vėliau FSB specialiųjų tarnybų darbuotojas. Šiuo metu RF FSB direktorius. Nuo 2006 metų turi armijos generolo karinį laipsnį.

## Biografija

* 1973 metais baigė Leningrado geležinkelių transporto inžinierių institutą (*Ленинградский институт инженеров железнодорожного транспорта*)
* 1975 metais baigė aukštąją KGB mokyklą Maskvoje
* nuo 1975 metų pradėjo dirbti KGB valdyboje Leningradui ir sričiai. Dirbo kontržvalgyboje.
* iki 2003 birželio mėn. buvo FSB valdybos Sankt-Peterburgui ir Leningrado sričiai valdybos viršininko pavaduotojas
* nuo 2003 birželio paskirtas FSB valdybos Sankt-Peterburgui ir Leningrado sričiai valdybos viršininku
* nuo 2004 kovo 2 dienos paskirtas FSB direktoriaus pavaduotoju – Ekonominio saugumo departamento viršininku
* nuo 2004 liepos FSB Ekonominio saugumo tarnybos viršininkas
* 2008 gegužės 12 paskirtas FSB direktoriumi

## Šaltiniai

* Oficiali biografija 
* Biografija iš lenta.ru
Pavėkiai

**Pavėkiai** – kaimas Šiaulių rajono savivaldybės pietinėje dalyje, 10 km į šiaurės vakarus nuo Bubių, prie kelio Smilgiai–Gilvyčiai, Vėkės upelio kairiajame krante. Prie kaimo yra Noliškių pilkapynas (kultūros paminklo kodai AR1007 / A665P), kartais vadinamas Pavėkių pilkapynu.

## Etimologija

Pavėkiai – vandenvardinis vietovardis, kilęs nuo čia pratekančio Vėkės upelio vardo.

## Istorija

XX a. viduryje veikė Pavėkių mokykla. Sovietmečiu kaimas priklausė Bubių apylinkės Gilvyčių tarybiniam ūkiui.

## Gyventojai

## Šaltiniai
Tamošius Senkus-Senkauskas

**Tamošius (Tomas) Senkus-Senkauskas** (1817 m. lapkričio 5 d. – 1901 m. rugpjūčio 14 d. Pajevonio kaime) – Romos katalikų kunigas, Pajevonio klebonas ir 1863 m. sukilimo dalyvis, poetas.

## Biografija
Nuo 1856 m. tarnavo Pajevonio Švento Jono Krikštytojo bažnyčioje klebonu. Už parapijiečių raginimą dalyvauti 1863 m. sukilime, Rusijos caro valdžios buvo ištremtas į Vologdos guberniją (Centrinė Rusija). Būdamas tremtyje parašė knygą „Terpu Virbalio ir Bartinykų“, kuri liko neišspausdinta, o rankraštis dingo Pirmojo pasaulinio karo metu. 1871 m. jam leista persikelti į Kuršo guberniją ir tik 1884 metais – į Lietuvą, kur gyveno policijos priežiūroje. Keletas jo sukurtų eilėraščių virto liaudies dainomis ir iki šiol populiarūs Suvalkijoje. Palaidotas prie Pajevonio bažnyčios esančiose kapinėse.
Molinės

**Molinės** – kaimas Šiaulių rajono savivaldybės pietinėje dalyje, 12 km į pietvakarius nuo Bubių, prie kelio Bazilionai–Pašiaušė, Šiaušės dešiniajame krante prie Pašiaušės tvenkinio.

## Istorija

Kaimo šiaurinėje dalyje būta senovės gyvenvietės. TSRS okupacijos metais kaimas priklausė Bubių apylinkės „Tarybinio artojo“ kolūkiui.

## Gyventojai

## Šaltiniai
Grande de Santjagas

**Grande de Santjagas** () arba **Santjago Totolotlanas** (*Santiago Totolotlán*) – upė vakarų Meksikoje, Chalisko ir Najarito valstijose. Išteka iš didžiausio šalyje Čapalos ežero, maitinamo Lermos upės. Kartu su Lerma ir Čapalos ežeru Grande Santjagas sudaro antrą pagal ilgį Meksikos vandens sistemą (1281&nbsp;km). Upė teka šiaurės vakaru kryptimi, siauru tarpekliu kerta Rytų Siera Madrės kalnus. Įteka į Ramųjį vandenyną 21 km į šiaurės vakarus nuo San Blaso.

Pagrindiniai intakai – Verdė, Chučipila, Huajnamota, Bolanjosas (visi dešinieji).

Per metus nuneša 7447 x 106 m³ vandens. Upės vanduo naudojamas drėkinimui. Chaliske patvenkta El Kachono užtvanka. Atskiruose ruožuose laivuojama.

## Šaltiniai
Purvinė

**Purvinė** – kaimas Šiaulių rajono savivaldybės pietinėje dalyje, 8 km į pietryčius nuo Bubių, Dubysos kairiajame krante.

## Istorija

TSRS okupacijos metais kaimas priklausė Bubių apylinkės „Naujo kaimo“ kolūkiui.

## Gyventojai

## Šaltiniai
Rimkiai

**Rimkiai** – kaimas Šiaulių rajono savivaldybės pietinėje dalyje, 10 km į pietvakarius nuo Bubių, Padubysio miškas, prie senojo kelio , dab. Bubiai–Kelmė.

## Istorija

TSRS okupacijos metais kaimas priklausė Bubių apylinkės „Tarybinio artojo“ kolūkiui.

## Gyventojai

## Šaltiniai
Petras Gerulis

**Petras Gerulis** (1889 m. rugpjūčio 15 d. prie Alksnėnų, Vilkaviškio apskritis – 1966 m. gegužės 10 d., Kaune) – literatūros kritikas, tautosakininkas.

## Biografija
Mokėsi Pilviškių pradinėje mokykloje ir Marijampolės gimnazijoje. 1907 m. įstojo į Seinų kunigų seminariją, iš kurios 1911 m. buvo pašalintas. 1911-1912 m. Fribūro universitete studijavo vokiečių ir prancūzų literatūrą.

1910-1912 m. aktyviai pasireiškė literatūros kritikoje, slapyvardžiu *Kragas* rašydamas į „Draugiją“ ir „Ateitį“. 1914 m. mobilizuotas į Rusijos kariuomenę, po Pirmojo pasaulinio karo liko gyventi Moldavijoje ir į Lietuvą grįžo tik 1948 m. Buvo pradėjęs rašyti savo autobiografiją, bet nebespėjo užbaigti.

## Bibliografija
* Tautosakos studija „Rūtelė mūsų dainose“
Pikužiai

**Pikužiai** (arba ***Pikužai***) – kaimas Šiaulių rajono savivaldybės pietinėje dalyje, 10,5 km į pietus nuo Bubių, prie kelio Dengtiltis–Mielaičiai–Pašiaušė, Dubysos kairiajame krante. Kaimo rytuose prateka Rūdupis.

## Istorija

Spaudos draudimo metais kaime veikė draudžiamos spaudos paskirstymo punktas. TSRS okupacijos metais kaimas priklausė Bubių apylinkės „Tarybinio artojo“ kolūkiui.

## Gyventojai

## Šaltiniai
Simoniškė

**Simoniškė** – kaimas Šiaulių rajono savivaldybės pietinėje dalyje, 7,5 km į pietus nuo Bubių, prie kelio Pageluvis–Dengtiltis, Dubysos dešiniojo intako Deglės dešiniajame krante. 

## Istorija

TSRS okupacijos metais kaimas priklausė Bubių apylinkės „Tarybinio artojo“ kolūkiui.

## Gyventojai

## Šaltiniai
Brankas

**Brankas** (iš portugalų ir galisų k. „baltas“) reiškia:

* Brankas – upė Brazilijoje;
* Branko sala – Žaliojo Kyšulio sala;
* Rio Brankas – Brazilijos miestas.
Strumica

**Strumica** − miestas pietryčių Makedonijoje. Vyraujanti makedonų dauguma (90 %). Strumicos miesto vardas kilęs nuo pro ja pratekančios upės Strumicos upės vardu. Strumicos savivaldybės  centras.

## Istorija
### Pavadinimo kilmė
Miestas pirmą kartą paminėtas II amžiuje prieš mūsų erą, senuoju graikišku vardu *Ἀστραῖον* (Astraîon). Vėliau buvo žinomas lotynišku pavadinimu − *Tiveriopolis*. Dabartinį pavadinimą gavo iš slavų naujakurių. Šiuolaikine graikų kalba miestas žinomas, kaip Στρώμνιτσα (Strómnitsa). Vardas turkų kalba yra žinomas, kaip *Ustrumca*.

## Sportas
* Akademija Pandev – futbolo klubas; nuo 2017 m. rungtyniavo Pirmoje lygoje.
* FK Belasica Strumica – futbolo klubas, kitados rungtyniavęs Pirmoje lygoje.
* FK Tiverija – futbolo klubas.
* ŽFK Tiverija – moterų futbolo klubas;
* Miesto stadionas arba Blagoj Istatov stadionas, talpinantis 9, 2 tūkst. žiūrovų.
: 2017 m. rugpjūčio 3 d. stadione įvyko UEFA Europos lygos rungtynės tarp Tetovo "Škendija" iš Makedonijos ir FK Trakai iš Lietuvos.

## Garsesni miestelėnai
* Goran Pandev, futbolininkas
* Boris Trajkovski, buvęs Makedonijos prezidentas;

## Išnašos

## Nuorodos
* Oficiali savivaldybės svetainė
Michailas Barsukovas

**Michailas Ivanovičius Barsukovas** (*Михаил Иванович Барсуков* g. 1947 m. lapkričio 8 d. Lipecke) – buvęs FSB direktorius (1995–1996).
1995 liepos 13 suteiktas armijos generolo karinis laipsnis.

## Biografija

* Nuo 1964 metų pradėjo tarnybą KGB. Tarnavo atskirame pulke, kuris priklausė Maskvos Kremliaus KGB komendantūrai. Vykdė pulko vado pavaduotojo, Vyriausybės pastatų komendanto, ir Kremliaus komendanto pavaduotojo (1989–1991) pareigas.
* Nuo 1991 gruodžio 10 iki 1992 birželio – Maskvos Kremliaus komendantas.
* Nuo 1992 birželio iki 1995 liepos 19 – Rusijos Vyriausios apsaugos valdybos viršininkas.
* 1995 liepos 19 d. paskirtas FSB direktoriumi.
* 1995–1996 Rusijos Saugumo tarybos narys.
* 1996 metais priklausė Boriso Jelcino rinkimų tarybai, renkant jį prezidentu.
* 1996 birželio 20 atleistas iš FSB direktoriaus pareigų. Atleistas po skandalo, kai jam žinant FSB sulaikė porą B. Jelcino rinkiminio štabo vadovų.
* 1996 birželio iki 1997 rugsėjo – aktyvios veiklos nevykdė, laukė naujo paskyrimo iš Rusijos prezidento.
* Nuo 1997 rugsėjo iki 1998 lapkričio buvo valdybos, kuri aptarnavo Rusijos Prezidento administracijos specialiuosius objektus, viršininkas.
* Nuo 1998 lapkričio – Rusijos Saugumo tarybos Tarpžinybinės komisijos, skirtos požeminiams įrenginiams, viršininkas.

## Šaltiniai

* Biografija ir foto 
* Biografija iš www.agentura.ru
Šalpirčiai

**Šalpirčiai** – kaimas Šiaulių rajono savivaldybės pietinėje dalyje, 9 km į vakarus nuo Bubių, prie kelio Gilvyčiai–Arvydiškė–Šemetiškiai. Smėlio telkinys.

## Istorija

Kaimo rytinėje dalyje buvusi senovės gyvenvietė. TSRS okupacijos metais kaimas priklausė Bubių apylinkės Gilvyčių tarybiniam ūkiui. Į pietryčius nuo kaimo stūkso Girnikų piliakalnis.

## Gyventojai

## Šaltiniai
John Tyler

**Džonas Taileris** (; 1790 m. kovo 29 d. – 1862 m. sausio 18 d.) – 10-asis Jungtinių Amerikos Valstijų prezidentas, ėjęs pareigas nuo 1841 iki 1845 metų. Taileris tapo pirmuoju JAV prezidentu, perėmusiu prezidento pareigas (pagal viceprezidento teisę).

Nepaisant to, kad ilgą laiką Džonas Taileris buvo demokratų-respublikonų partijos narys, jis buvo išrinktas viceprezidentu nuo Vigų partijos. 1841 metų balandžio 4 dieną, po prezidento Viljamo Harisono mirties, kai prezidentas mirė praėjus beveik mėnesiui po inauguracijos, šalis trumpam buvo pasimetusi, nes dar niekada nebuvo prireikę pasinaudoti valdžios perėmimo principu. Galiausiai viskas išsisprendė, kai Taileris 1841 metų balandžio 6 dieną davė priesaiką ir oficialiai pradėjo eiti JAV prezidento pareigas. Tuo laiku jis buvo jauniausias JAV prezidentas (kai tuos tarpu jo pirmtakas prezidentas Harisonas tuo laiku buvo seniausias).

Be abejonės garsiausias ir svarbiausias Tailerio administracijos pasiekimas buvo 1845 metais įvykdyta Teksaso respublikos aneksija. Taileris buvo pirmasis JAV prezidentas gimęs po JAV konstitucijos priėmimo 1787 metais.

|-
Praktika (reikšmės)

Žodis ** praktika** gali reikšti:

* praktika – gebėjimų, žinių taikymas, praktinių dalykų įgijimas; praktikavimasis, praktinė veikla:
** profesinė praktika – užsiėmimas profesine veikla (pvz., odontologijos, medicinos, slaugos praktika etc.);
* teisės praktika – teisinės tikrovės sritis, apimanti teisės realizavimą bei teisės taikymą;
* teismų praktika – teismų pozicija atitinkamu teisės taikymo klausimu; bylų praktika (pvz., „Administracinių teismų praktika“);
* studentų praktika – studentų mokymo forma, kurios metu įgyjama praktinė patirtis:
** teismo praktika – praktika studentų teisininkų studijose;